OBEC  KVAŠOV

   Váš list zn./ zo dňa                                                 Naša zn.                                                       Kvašov 
   28.09.2026                                                              814/2026/EB41-5                                        29.09.2026


Vec: Oznámenie o  začatí  správneho  konania a nariadenia ústneho pojednávania 
         spojeného s miestnou obhliadkou 
         _______________________________________________________________________
 
[bookmark: _GoBack]        Oznamujeme Vám, že Obec Kvašov, ako orgán ochrany prírody podľa §64 ods. 1 písm. e) a §69 ods.1 písm. d) a h) zákona č. 543/2002 Z .z. o ochrane prírody a krajiny v znení neskorších predpisov, začala dňa 28.09.2026 na základe žiadosti  p. Jaroslava Buriana, bytom Nám. Hraničiarov 12, 851 03 Bratislava  správne konanie vo veci vydania súhlasu na výrub dreviny podľa §47 ods. 3 zákona č. 543/2002 Z. z. o ochrane prírody a krajiny v znení neskorších predpisov. Žiadosť sa týka 1 ks Smreka  pichľavého (Picea Pungens), ktorý rastie v zastavanom území obce na p. č. KN-C 183/1 v k. ú. Lednické Rovne. Pozemok je vo vlastníctve Obce Lednické Rovne.
        Orgán ochrany prírody podľa §18 ods. 3 zákona č. 71/1967 Zb. o správnom konaní v znení neskorších predpisov (ďalej len „správny poriadok“) týmto upovedomuje o začatí konania účastníkov konania. Zároveň na svojej internetovej stránke  podľa §82 ods. 7 zákona o ochrane prírody a krajiny v znení neskorších predpisov upovedomuje o začatí konania aj združenia s právnou subjektivitou, ktorých predmetom činnosti je ochrana prírody (termín zverejnenia: 29.09.2026). Tieto sa majú možnosť podľa §82 ods. 3 zákona o ochrane prírody a krajiny v znení neskorších predpisov do 5 pracovných dní od zverejnenia tohto oznámenia na internetovej stránke obce www.kvasov.eu  písomne alebo elektronicky prihlásiť  za zúčastnenú osobu. Na spôsob prihlásenia sa vzťahujú ustanovenia o podaní podľa §19 správneho poriadku. 
           Orgán ochrany prírody podľa ustanovení §21 ods. 1 správneho poriadku nariaďuje  ústne pojednávanie  spojené  s  miestnou  obhliadkou  v  predmetnej  veci. Ústne   pojednávanie  sa uskutoční: 
  dňa 12.10.2026 (v pondelok) o 8,50 hod.  na p. č. KN- C 183/1 v k. ú. Lednické Rovne.
         Ak sa dá účastník konania zastúpiť, podpis splnomocniteľa v dohode o plnomocenstve musí byť osvedčený podľa osobitných predpisov. Účastníci konania, zúčastnené osoby a dotknuté orgány štátnej správy môžu nahliadnuť do spisu na Obecnom úrade v Lednických Rovniach počas úradných hodín alebo na ústnom pojednávaní. Svoje námietky môžu uplatniť písomne alebo ústne do zápisnice.





                                                                         Ing. Marián Pavlík
                                                                              starosta obce


